CELEX: 62009CA0096
Language: et
Date: 2011-03-29 00:00:00
Title: Kohtuasi C-96/09 P: Euroopa Kohtu (suurkoda) 29. märtsi 2011 . aasta otsus — Anheuser-Busch, Inc. versus Budějovický Budvar, národní podnik, Siseturu Ühtlustamise Amet (kaubamärgid ja tööstusdisainilahendused) (Apellatsioonkaebus — Ühenduse kaubamärk — Määrus (EÜ) nr 40/94 — Artikli 8 lõige 4 — Sõna- ja kujutismärgi BUD registreerimise taotlus — Vastulause — Geograafiline päritolutähis „bud” — Lissaboni kokkuleppe ja kahe liikmesriigi vaheliste kahepoolsete kokkulepetega antav kaitse — Kaubanduses kasutamine — Ulatuslikuma kui üksnes kohaliku tähtsusega tähis)

21.5.2011   
            
            
               ET
            
            
               Euroopa Liidu Teataja
            
            
               C 152/3
            
         Euroopa Kohtu (suurkoda) 29. märtsi 2011. aasta otsus — Anheuser-Busch, Inc. versus Budějovický Budvar, národní podnik, Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-96/09 P) (1)
   
   (Apellatsioonkaebus - Ühenduse kaubamärk - Määrus (EÜ) nr 40/94 - Artikli 8 lõige 4 - Sõna- ja kujutismärgi BUD registreerimise taotlus - Vastulause - Geograafiline päritolutähis „bud” - Lissaboni kokkuleppe ja kahe liikmesriigi vaheliste kahepoolsete kokkulepetega antav kaitse - Kaubanduses kasutamine - Ulatuslikuma kui üksnes kohaliku tähtsusega tähis)
   2011/C 152/04
   Kohtumenetluse keel: inglise
   
      Pooled
   
   
      Apellant: Anheuser-Busch, Inc. (esindajad: advokaadid V. von Bomhard ja B. Goebel)
   
      Teised menetlusosalised: Budějovický Budvar, národní podnik (esindajad: advokaadid F. Fajgenbaum, T. Lachacinski, C. Petsch ja S. Sculy-Logotheti), Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)
   
      Ese
   
   Apellatsioonkaebus Esimese Astme Kohtu (esimene koda) 16. detsembri 2008. aasta otsuse peale liidetud kohtuasjades T-225/06, T-255/06, T-257/06 ja T-309/06: Budějovický Budvar, národní podnik versus Siseturu Ühtlustamise Amet ja Anheuser-Busch, millega Esimese Astme Kohus tühistas Siseturu Ühtlustamise Ameti teise apellatsioonikoja otsused asjades R 234/2005-2, R 241/2005-2, R 802/2004-2 ja R 305/2005-2, millega jäeti rahuldamata kaebused vastulausete osakonna otsuste peale, millega lükati ettevõtja Budějovický Budvar, národní podnik poolt sõnamärgi „BUD” klassidesse 32 ja 33 kuuluvatele kaupadele registreerimise taotluse peale esitatud vastulause tagasi — Määruse (EÜ) nr 40/94 artikli 8 lõike 4 punkti b rikkumine.
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 16. detsembri 2008. aasta otsus liidetud kohtuasjades T-225/06, T-255/06, T-257/06 ja T-309/06: Budějovický Budvar vs. Siseturu Ühtlustamise Amet — Anheuser-Busch (BUD), kuivõrd Üldkohus kõigepealt järeldas nõukogu 20. detsembri 1993. aasta määruse (EÜ) nr 40/94 ühenduse kaubamärgi kohta (muudetud nõukogu 19. veebruari 2004. aasta määrusega (EÜ) nr 422/2004) artikli 8 lõike 4 tõlgenduse osas kõigepealt ebaõigelt seda, et asjaomase tähise tähtsust, mis on ulatuslikum kui kohalik tähtsus, tuleb hinnata üksnes asjaomase tähise kaitse territooriumi ulatusest lähtuvalt, arvestamata tähise kasutamisega sellel territooriumil, ja seda, et kõnealuse tähise kasutamise hindamisel ei ole asjakohane territoorium tingimata tähise kaitse territoorium, ning lõpuks, et sama tähise kasutamine ei pea tingimata toimuma enne ühenduse kaubamärgi registreerimistaotluse esitamise kuupäeva.
            
         
               2.
            
            
               Jätta apellatsioonkaebus ülejäänud osas rahuldamata.
            
         
               3.
            
            
               Suunata liidetud kohtuasjad T-225/06, T-255/06, T-257/06 ja T-309/06 tagasi Euroopa Liidu Üldkohtusse.
            
         
               4.
            
            
               Kohtukulude kandmine otsustatakse edaspidi.
            
         
      (1)  ELT C 113, 16.5.2009.